বুধবার রাতেই ভাগাড়ের মাংস কাণ্ডে বড় সাফল্য পায় পুলিশ। সোনারপুর থেকে গ্রেফতার করা হয় এই কাণ্ডের মূল পাণ্ডা বিশ্বনাথ গড়াইকে। নারকেলডাঙার হিমঘর ছাড়াও শহরের একাধিক জায়গায় হিমঘর ভাঙা নিয়ে এই পচা মাংসের কারবার চালাত সে। সামনে রাখতো মাছের ব্যবসা। বেশিরভাগ মানুষ তাঁকে মাছ ব্যবসায়ী হিসেবেই জানতেন। কিন্তু মাছের কার্টুনের আড়ালে যে ভাগাড়ের মাংসও সে মজুত করত তা অনেকেই জানতেন না।